Kotiledon (disebut uga kotil utawa godhong lembaga) iku bakal godhong sing kabentuk ing embrio. Kotiledon minangka organ cadhangan makanan jroning wiji saklompok tetanduran, sekaligus organ fotosintetik pisanan sing didarbèni déning tetanduran sing nembé ngecambah. Senadyan kanggoné kecambah organ iki duwé fungsi kaya godhong, kotiledon ora nduwèni anatomi sing pepak kaya godhong sejati.